România nu-și mai poate reabilita criminalii de război, a decis CEDO în 2024. Cum a rămas hotărârea doar pe hârtie
În primăvara anului trecut, Curtea Europeană a Drepturilor Omului (CEDO) stabilea că România nu mai poate reabilita memoria criminalilor de război, în urma unui proces deschis de doi supraviețuitori români ai Holocaustului. În anii '90, doi dintre artizanii Pogromului de la Iași și ai deportărilor din Basarabia și Bucovina, în urma cărora și-au pierdut viața sute de mii de evrei în chinuri inimaginabile, au fost reabilitați de Curtea Supremă. Deși e definitivă din vara lui 2024, decizia CEDO nu poate fi pusă în aplicare în România, pentru că traducerea ei nu a fost încă publicată în Monitorul Oficial.